# Appi Claudi Pulcre III

### De Viquipèdia

Appi Claudi Pulcre III (Appius Claudius Pulcher) fou fill d' Appi Claudi Pulcre II (Appius Claudius APP. F. P. N. Pulcher).

Fou cònsol el 143 aC i amb l'ambició de celebrar un triomf va atacar als salassis, una tribu alpina, sense cap motiu; al principi fou derrotat però després, seguint indicacions dels llibres sibil·lins, va obtenir la victòria. Tot i així el triomf li fou refusat; llavors el va celebrar a les seves costes, i quan un tribú el va voler baixar del carro, la seva filla Clàudia, verge vestal i inviolable, es va posar al seu costat per impedir-ho, fins arribar al Capitoli.

El 142 aC fou candidat a censor però no fou escollit, però ho fou més endavant junt amb Quint Fulvi Nobilior, probablement el 136 aC. Una de les seves filles, Clàudia, es va casar amb Tiberi Grac.

El 133 aC fou comissionat per la divisió de terres junt amb Tiberi i Gai Grac. Fou enemic permanent de Publi Escipió Emilià. Va morir poc després que Tiberi Grac, i fou salii, augur i princeps del senat. La seva dona fou Antístia.

Obtingut de "http://ca.wikipedia.org../../../a/p/p/Appi_Claudi_Pulcre_III_d9aa.html"

Categories: Cònsols romans | Polítics romans del període dels Gracs

##### Views

- Article
- Discussió
- Revisió actual

##### Cerca